[-]---------σαναδ[-] φθονου κεκρυμμενου φιλοσκωμμορια γλωτταν εγειροντος ος και με[μφεται] ει τυχοι τις παρα τηλικαυτης πολεως ηστινος ουν αμοιβης εις λογον του τοιουτου γερως ψογου καθαρευειν ουκ εαι το γινομενον επειθ οτι μεγα μοι συναγεται τ[ων χ]ρεων το φορτιον των παρα της υμετερας πολεως αγαθων προς αποδοσιν ουκ αρκουσης εμοι της παρουσης δυναμεως καθαπερ οι τα πολλα δανειζομενοι δυσχεραινουσι προς αποδοσιν αθροαν υπο της περι τους χρηστας ευγνωμοσυνης ελκομενοι και το χρεως αδυνατουντες εκτισαι και τριτον οτι λογους εξ αυτοσχεδιου παιχθεντας δια την αναγκην της του νομου τιμης ινα το της σιωπης ακινδυνον φυγωμεν γερας εγγραφειν αξιουτε τον επαινον εις τους επειτα παραπεμποντες ωσπερ εκτεινοντες τοις γραμμασιν την μνημην εις χρονου μηκος απειρον ελεγχομενου του παιξαντος δια την εορτην του βηματος ως εν φιλοις αλλ ουκ εις συγγραφην τοτε τολμησαντος. αλλ ει και ταυτα τουτον εχει τον τροπον και το λυσιτελες εκατερω φανερον νικατω το δογμα της πολεως παντως ο νικηθεις ουκ αισχυνθησεται δια την πολιν ην απαντων κρατειν αει νικωσαν ευχομαι τους μεν φιλους ευ ποιουσαν εκοντας τους δε εναντιους εξ αναγκης ακοντας κυριε βοηθι πασα ψυχη και τω γραψαντι.
Ion. — Ephesos — Kat.8e — spätantik — JÖAI 59,1989,227/8, Nr. 61